[{"text_idx": "#000003", "text": "IEA: elektritarbimise kasv vo\u0303ib tuua veel kolm aastat hinnato\u0303usu"}, {"text_idx": "#000004", "text": "Energia avastuskeskus Autor/allikas: Ken Mu\u0308rk/ERR"}, {"text_idx": "#000005", "text": "U\u0308lemaailmne hu\u0308ppeline energiano\u0303udlus vo\u0303ib ta\u0308hendada veel kolm aastat hinnako\u0303ikumisi ja rekordilist saastet elektrijaamadest, kui riigid ei tee elektritootmises kohe ma\u0308rkimisva\u0308a\u0308rseid muudatusi, hoiatas Rahvusvaheline Energiaagentuur (IEA)."}, {"text_idx": "#000006", "text": "IEA registreeris eelmisel aastal ko\u0303igi aegade suurima elektrino\u0303udluse kasvu, mis to\u0303i kaasa elektrikatkestusi, ajalooliselt ko\u0303rged hinnad ja rekordilise heitkoguse, vahendab The Guardian."}, {"text_idx": "#000007", "text": "Agentuuri andmetel kasvas u\u0308lemaailmne no\u0303udlus elektri ja\u0308rele 2021. aastal kuus protsenti. Tegu on ja\u0308rsima kasvuga alates 2010. aastast, mil toimus taastumine globaalsest majanduskriisist. Kokku kasvas eelmisel aastal elektrino\u0303udlus u\u0308le 1500 teravatt-tunni, mis on suurim registreeritud na\u0308itaja."}, {"text_idx": "#000008", "text": "Energiaagentuuri iga-aastases elektriraportis seisab, et selline olukord vo\u0303ib kesta veel kolm aastat ja sellega kaasnevad to\u0303sised tagaja\u0308rjed nii tarbijatele kui ka riikide majandustele, kui kiiremas korras ei tehta po\u0303himo\u0303ttelisi muutusi energiatootmises."}, {"text_idx": "#000009", "text": "\"Viimase aja ja\u0308rsud hu\u0308pped elektrihindades on tekitanud raskusi paljudele majapidamistele ja ettevo\u0303tetele ko\u0303ikjal maailmas ning sellest vo\u0303ib saada sotsiaalsete ja poliitiliste pingete allikas,\" u\u0308tles IEA tegevdirektor Fatih Birol."}, {"text_idx": "#000010", "text": "Ligikaudu pool kasvust tuli ainuu\u0308ksi Hiinast, kus elektrino\u0303udlus kasvas hinnanguliselt 10 protsenti, vo\u0303rreldes 2020. aastaga. Hiinas ja Indias olid mullu teisel poolaastal suured elektrikatkestused, sest so\u0308evarud ei suutnud no\u0303udlusega sammu pidada."}, {"text_idx": "#000011", "text": "Suurbritannias on viimastel kuudel kerkinud elektrituru hinnad rekordko\u0303rgele, paljuski seeto\u0303ttu, et pool elektrist tuleb gaasiku\u0308ttel elektrijaamadest. U\u0308lemaailmse gaasivaru nappuse to\u0303ttu on nende jaamade pidamine muutunud u\u0308likalliks. Nii seisab U\u0308hendkuningriik silmitsi energiakriisiga."}, {"text_idx": "#000012", "text": "Su\u0308sinikuheide kasvas rohkem kui taastuvenergia osakaal"}, {"text_idx": "#000013", "text": "U\u0308leilmne koormus elektrisu\u0308steemidele on kaasa toonud ka rekordilised heitkogused, kuna riigid po\u0308o\u0308rduvad kulude kokkuhoiuks tagasi odavamate so\u0308eelektrijaamade poole."}, {"text_idx": "#000014", "text": "Birol u\u0308tles aga, et praegu tuleks kasutusele vo\u0303tta hoopis madala su\u0308sinikujalaja\u0308ljega tehnoloogiad. \"Poliitikud peaksid kohe tegutsema, et leevendada ko\u0303rge elektrihinna mo\u0303ju ko\u0303ige haavatavamatele. Suuremad investeeringud taastuvenergiasse, energiato\u0303hususse ja tuumaenergiasse koos nutikate elektrivo\u0303rkude arendamisega aitavad meid praegusest keerulisest olukorrast va\u0308lja,\" so\u0303nas energiaagentuuri juht."}, {"text_idx": "#000015", "text": "IEA raporti ja\u0308rgi kasvas taastuvenergia allikate osakaal eelmisel aastal kuus protsenti."}, {"text_idx": "#000016", "text": "Saastavamate elektriallikate juurde tagasipo\u0308o\u0308rdumine suurendas energiatootmisest tekkinud su\u0308sihappegaasi heidet seitse protsenti, mis on ko\u0303igi aegade ko\u0303rgeim tase. Aastatel 2019 ja 2020 see na\u0308itaja langes."}, {"text_idx": "#000017", "text": "Birol hoiatas, et kui 2050. aastaks tahetakse jo\u0303uda su\u0308sinikuneutraalsuseni, peab elektritootmisest tulenev heide va\u0308henema 2030. aastaks 55 protsendi vo\u0303rra."}, {"text_idx": "#000018", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000019", "text": "IEA: ku\u0308mnendi lo\u0303pus vo\u0303ib no\u0303udlus nafta ja\u0308rele jo\u0303uda haripunkti"}, {"text_idx": "#000020", "text": "Tuleviku elektriarveid vo\u0303ib va\u0308hendada nutikas algoritm"}, {"text_idx": "#000021", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000026", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000030", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000034", "text": "Uuel aastal kergitavad ku\u0308tuse hinda nii ka\u0308ibemaksu- kui ka aktsiisito\u0303us"}, {"text_idx": "#000035", "text": "Ta\u0308nak na\u0308itas testikatsel seitsmendat aega"}, {"text_idx": "#000036", "text": "Valitsus vo\u0303ib pakkuda va\u0308ikeinvestoritele 200 miljoni ulatuses riigi vo\u0303lakirju"}, {"text_idx": "#000039", "text": "Reede pa\u0308rastlo\u0303unal hakkab saartest alates sadama"}, {"text_idx": "#000042", "text": "Muinasaegse Eesti moeva\u0308rv oli tumesinine"}, {"text_idx": "#000052", "text": "Laupa\u0308eval sajab mitmel pool hoovihma"}, {"text_idx": "#000053", "text": "Hiina ostis suure koguse Ukraina teravilja"}, {"text_idx": "#000054", "text": "To\u0308o\u0308pakkumiste arv on aastaga oluliselt va\u0308henenud"}, {"text_idx": "#000057", "text": "La\u0308ti Seim kinnitas uue riigikaitsekava"}]